open-index/open-wikipedia-markdown huggingface dataset:
ปาโบล บาร์ริโอส

**ปาโบล บาร์ริโอส ริบัส** (; เกิด 15 มิถุนายน ค.ศ. 2003) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองกลางให้แก่อัตเลติโกมาดริด สโมสรในลาลิกา และทีมชาติสเปน

## สโมสรอาชีพ
บาร์ริโอส เข้าร่วมกับทีมเยาวชนของโมราตาลัซ ตั้งแต่อายุ 5 ขวบ หลังจากนั้น 3 ปีถัดมา เขาย้ายไปเรอัลมาดริด ก่อนย้ายไปร่วมทีมคู่แข่งร่วมเมือง คือ อัตเลติโกมาดริด ในปี ค.ศ. 2017 เขากลายเป็นผู้เล่นหลักของสโมสร ในรุ่นอายุไม่เกิน 19 ปี ในฤดุกาล 2021–22 ช่วยให้ทีมไปถึงรอบรองชนะเลิศ ยูฟ่ายูธลีก เป็นครั้งแรกของสโมสร

ในฤดูกาล 2021–22 เขาได้เลื่อนขั้นขึ้นสู่ทีมชุดสำรองของอัตเลติโก ในเตร์เซราเฟเดราซิออน ซึ่งได้ลงเล่นตั้งแต่นัดแรกของฤดูกาล ในวันที่ 29 มกราคม ค.ศ. 2022 ในนัดที่เอาชนะบิยาเบร์เดซันอันเดรสา 1–0 ก่อนที่ ในวันที่ 3 มีนาคม บาร์ริโอส เซ็นสัญญาอาชีพกับอัตเลติโกเป็นครั้งแรก ด้วยสัญญาสามปีจนถึง ค.ศ. 2025 บาร์ริโอส ได้ลงเล่นให้แก่ทีมชุดใหญ่เป็นนัดแรก ในวันที่ 29 ตุลาคม ในลาลิกานัดที่แพ้ให้แก่กาดิซ 3–2 จากการเปลี่ยนตัวลงมาแทนเจฟฟรีย์ ก็องด็อกเบีย ในนาทีที่ 72 ในวันที่ 22 ธันวาคม ปีเดียวกัน บาร์ริโอส ทำประตูแรกให้แก่อัตเลติโกได้สำเร็จ ในโกปาเดลเรย์ รอบที่สอง ซึ่งเอาชนะเซเด อาเรนเตอิโร 3–1 โดยเป็นประตูที่สองให้แก่ทีม ในนาทีที่ 76 

ในวันที่ 25 มกราคม ค.ศ. 2023 บาร์ริโอส ได้ต่อสัญญาฉบับใหม่ออกไปจนถึง ค.ศ. 2028 และได้เลื่อนขั้นขึ้นสู่ทีมชุดใหญ่อย่างเป็นทางการ โดยสวมเสื้อหมายเลข 24 ในฤดูกาล 2024–25 หลังจากการย้ายออกของซาอุล ญิเกซ เขาจึงได้สวมเสื้อเบอร์ 8 ทดแทน และยิ่งทำให้เขามีตำแหน่งที่มั่นคงยิ่งขึ้นในฐานะผู้เล่นตัวจริงในทีมของดิเอโก ซิเมโอเน

## ทีมชาติ
บาร์ริโอส ลงเล่นให้แก่ทีมเยาวชนของสเปน มาตั้งแต่รุ่นอายุไม่เกิน 19 ปี ในปี ค.ศ. 2022 เขาได้รับเลือกจากซานติ เดนิอา ให้เป็นส่วนหนึ่งของทีมรุ่นอายุไม่เกิน 23 ปี ในกีฬาโอลิมปิกฤดูร้อน 2024 ที่ประเทศฝรั่งเศส ซึ่งเขาได้ลงเล่นทุกนัดจนถึงรอบชิงเหรีญทอง ซึ่งเขาลงเล่น 120 นาทีช่วยให้สเปนเอาชนะฝรั่งเศส 3–5 ในเดือนพฤศจิกายน ค.ศ. 2024 หลังจาก มาร์ติน ซูบิเมนดิ และอาเลกซ์ บาเอนา ผู้เล่นชุดใหญ่ของทีมชาติสเปนได้รับบาดเจ็บ หลุยส์ เด ลา ฟูเอนเต จึงเรียกตัว บาร์ริโอส เข้าสู่ทีมชาติชุดใหญ่ เพื่อแข่งขันยูฟ่าเนชันส์ลีก กับสวิตเซอร์แลนด์ ซึ่งเขาได้ลงเล่นจากการเปลี่ยนตัวลงมาแทนเปดริ ในนาทีที่ 79 ช่วยให้ทีมเอาชนะไปด้วยคะแนน 3–2 ที่เตเนริเฟ

## สถิติอาชีพ
### สโมสร

### ทีมชาติ

## เกียรติประวัติ
**สเปน อายุไม่เกิน 23 ปี**
* โอลิมปิกฤดูร้อน เหรียญทอง: 2024

## อ้างอิง

## แหล่งข้อมูลอื่น

* โปรไฟล์ ที่เว็บไซต์อัตเลติโกมาดริด
* 
* 
* 
* 

หมวดหมู่:บุคคลที่เกิดในปี พ.ศ. 2546
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวสเปน
หมวดหมู่:กองกลางฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาเฟเดราซิออน
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นอัตเลติโกเดมาดริดเบ
หมวดหมู่:นักฟุตบอลทีมชาติสเปน
หมวดหมู่:นักฟุตบอลเยาวชนทีมชาติสเปน
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:นักฟุตบอลเหรียญทองโอลิมปิก
หมวดหมู่:นักฟุตบอลในโอลิมปิกฤดูร้อน 2024
หมวดหมู่:นักกีฬาสเปนที่ได้เหรียญทองโอลิมปิก
อรรถพล เจริญชันษา

**อรรถพล เจริญชันษา**  (เกิด 5 กันยายน พ.ศ. 2509) เป็นข้าราชการชาวไทย ปัจจุบันดำรงตำแหน่งอธิบดีกรมอุทยานแห่งชาติ สัตว์ป่า และพันธุ์พืช ตั้งแต่ปี พ.ศ. 2566 และกรรมการมูลนิธิอนุรักษ์ป่ารอยต่อ 5 จังหวัด อดีตกรรมการกฤษฎีกา และอดีตอธิบดีกรมทรัพยากรทางทะเลและชายฝั่ง

## อาชีพ
อรรถพลเข้ารับตำแหน่งแทนรัชฎา สุริยกุล ณ อยุธยา ซึ่งถูกจับกุมเมื่อวันที่ 27 ธันวาคม พ.ศ. 2565 ในข้อหารับสินบน

อรรถพล ได้มีคำสั่งให้เคลื่อนย้ายลิงแสมจำนวน 2,500 ตัว ออกจากจังหวัดลพบุรี หลังจากที่ลิงแสมเหล่านี้คุกคามชาวบ้านในพื้นที่มานานหลายปี

วันที่ 17 มกราคม พ.ศ. 2568 อรรถพลจัดประชุมเสวนาเรื่อง การคุมกำเนิดช้างป่าในประเทศไทย

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักเคลื่อนไหวด้านสิ่งแวดล้อมชาวไทย
หมวดหมู่:ข้าราชการพลเรือนชาวไทย
หมวดหมู่:บุคคลที่เกิดในปี พ.ศ. 2509
หมวดหมู่:อธิบดีกรมอุทยานแห่งชาติ สัตว์ป่า และพันธุ์พืช
การเลือกตั้งสมาชิกสภาผู้แทนราษฎรจังหวัดศรีสะเกษ เขต 5 แทนตำแหน่งที่ว่าง พ.ศ. 2568

**การเลือกตั้งสมาชิกสภาผู้แทนราษฎรจังหวัดศรีสะเกษ เขต 5 แทนตำแหน่งที่ว่าง พ.ศ. 2568** เป็นการเลือกตั้งสมาชิกสภาผู้แทนราษฎรจังหวัดศรีสะเกษ แทนที่อมรเทพ สมหมาย ที่ถึงแก่อนิจกรรม โดยกำหนดให้มีการเลือกตั้งวันที่ 28 กันยายน พ.ศ. 2568

## ที่มา
เนื่องจากนายอมรเทพ สมหมาย ได้ถึงแก่อนิจกรรมเมื่อวันที่ 27 มิถุนายน พ.ศ. 2568 ดังนั้น ตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร ได้ระบุว่าจะต้องจัดการเลือกตั้งใหม่ภายใน 45 วัน

## ผู้สมัคร
คณะกรรมการการเลือกตั้งได้กำหนดวันรับสมัครรับเลือกตั้ง สส. แทนตำแหน่งที่ว่างลงตั้งแต่วันที่ 14 – 18 กรกฎาคม พ.ศ. 2568 โดยมีผู้สมัครดังต่อไปนี้

### รายละเอียดผู้สมัคร

#### หมายเลข 1: [[ภูริกา สมหมาย]]
บุตรสาวอมรเทพ สมหมาย อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย

#### หมายเลข 2: [[จินณ์ตวรรณ ไตรสรณกุล]]
อดีตประธานสภาอุตสาหกรรมท่องเที่ยว จังหวัดศรีสะเกษ บุตรสาวธีระ ไตรสรณกุล อดีตสมาชิกสภาผู้แทนราษฎรจังหวัดศรีสะเกษ สังกัดพรรคภูมิใจไทย

## ปฏิกิริยาในการรับสมัคร
* **[[พรรคภูมิใจไทย]]** มีมติส่งจินณ์ตวรรณ ไตรสรณกุล ลงสมัครรับเลือกตั้งซ่อม
* **[[พรรคเพื่อไทย]]** มีมติส่งภูริกา สมหมาย ลงสมัครรับเลือกตั้งซ่อม
* **[[พรรคประชาชน (พ.ศ. 2567)|พรรคประชาชน]]** มีมติไม่ส่งผู้สมัครเลือกตั้ง เนื่องจากต้องการเตรียมความพร้อมสำหรับการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569

## ก่อนการเลือกตั้งซ่อม
### ฟ้องร้อง
ในการหาเสียง แต่ละพรรคต่างหาเสียงขายนโยบายของตัวเอง ชูจุดเด่นของพรรค และโจมตีพรรคคู่แข่ง จนเมื่อวันที่ 23 กรกฎาคม ได้มีการยื่นคำร้องต่อผู้อำนวยการสำนักงานคณะกรรมการการเลือกตั้งประจำจังหวัดศรีสะเกษ เกี่ยวกับการที่พรรคภูมิใจไทยปราศรัยใส่ร้ายแพทองธาร ชินวัตร หัวหน้าพรรคเพื่อไทย ซึ่งอาจมีผลให้ผู้สมัครของพรรคถูกตัดสิทธิ์ทางการเมืองชั่วคราวไม่เกิน 1 ปี และผู้ปราศรัยที่ดำรงตำแหน่งเป็นกรรมการบริหารพรรค อาจมีโทษถูกตัดสิทธิ์ทางการเมือง 5 ปี

### เลื่อนการเลือกตั้งซ่อม
สืบเนื่องจาก เหตุปะทะไทย–กัมพูชา พ.ศ. 2568 และจังหวัดศรีสะเกษเป็นหนึ่งในพื้นที่ปะทะระหว่างประเทศไทยและประเทศกัมพูชา คณะกรรมการการเลือกตั้งได้มีมติเลื่อนวันเลือกตั้งซ่อม จากเดิมเป็นวันที่ 10 สิงหาคม ออกไปก่อน จนกว่าสถานการณ์จะคลี่คลายแล้วจึงกำหนดวันเลือกตั้งใหม่ จนในที่สุดก็ได้ให้จัดวันเลือกตั้งซ่อมในวันที่ 28 กันยายน

## ผลการเลือกตั้ง

## อ้างอิง

ศรีสะเกษ พ.ศ. 2568
ศรีสะเกษ
หมวดหมู่:การเลือกตั้งในจังหวัดศรีสะเกษ
หมวดหมู่:อำเภอขุนหาญ
หมวดหมู่:อำเภอภูสิงห์
เมซีเย 101

**เมซีเย 101** (หรือรู้จักกันในชื่ออื่นคือ **ดาราจักรกงล้อ** หรือ **NGC 5457**) เป็นดาราจักรชนิดก้นหอยกลางที่มีทิศทางหมุนทวนเข็มนาฬิกา อยู่ห่างจากโลกออกไป 21 ล้านปีแสง (6.4 เมกะพาร์เซก) ในกลุ่มดาวหมีใหญ่ ค้นพบโดยปีแยร์ เมแช็ง ในปี ค.ศ. 1781 และได้มีการแจ้งให้ชาร์ล เมซีเยทราบ ซึ่งเขาได้ยืนยันตำแหน่งเพื่อรวมอยู่ใน *[[วัตถุท้องฟ้าของเมซีเย]]*

ในวันที่ 28 กุมภาพันธ์ ค.ศ. 2006 นาซาและองค์การอวกาศยุโรป ได้เผยแพร่ภาพความละเอียดสูงของเมซีเย 101 และเป็นภาพของดาราจักรที่มีความละเอียดสูงสุดที่ถ่ายจากกล้องโทรทรรศน์อวกาศฮับเบิลในเวลานั้น

## หมายเหตุ

## อ้างอิง

## แหล่งข้อมูลอื่น

* SEDS: Spiral Galaxy M101
* 
* 
* 
* 
* 

หมวดหมู่:วัตถุท้องฟ้าของเมซีเย
หมวดหมู่:กลุ่มดาวหมีใหญ่
หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของยูจีซี
หมวดหมู่:วัตถุทางดาราศาสตร์ที่ค้นพบในปี พ.ศ. 2324
หมวดหมู่:วัตถุท้องฟ้าของพีจีซี
ปากอู

**ปากอู** (ลาว: ປາກອູ) เป็นเขตการปกครองระดับเมือง (เทียบเท่าอำเภอของไทย) ในแขวงหลวงพระบาง ประเทศลาว ตั้งอยู่ทางเหนือของสถานีรถไฟหลวงพระบางประมาณ 29 กิโลเมตร ในบริเวณสามเหลี่ยมที่แม่น้ำอูไหลมาบรรจบกับแม่น้ำโขง เป็นที่มาของชื่อ "ปากอู" นอกจากนี้ยังเป็นที่ตั้งของโครงการเขื่อนหลวงพระบาง ซึ่งอยู่ระหว่างการก่อสร้าง

ประชากรในเมืองปากอูประกอบอาชีพเกษตรกรรมเป็นหลัก โดยมีการปลูกข้าว เลี้ยงสัตว์ และทำประมงพื้นบ้าน รวมถึงงานหัตถกรรม เช่น การทอผ้าและจักสาน บางพื้นที่มีการพัฒนาแหล่งท่องเที่ยวเชิงวัฒนธรรมและธรรมชาติ โดยเฉพาะบริเวณถ้ำปากอู

## อ้างอิง

ปกอ
ไรเซอร์ มิวสิค

**ไรเซอร์ มิวสิค** () เป็นค่ายเพลงไทยที่ก่อตั้งขึ้นใน พ.ศ. 2566 โดยเป็นบริษัทในเครือของจีเอ็มเอ็มทีวี ซึ่งเป็นบริษัทบันเทิงชั้นนำในประเทศไทย ค่ายเพลงนี้ก่อตั้งขึ้นเพื่อมุ่งเน้นการพัฒนา การส่งเสริม และการบริหารจัดการอาชีพทางดนตรีของศิลปินของจีเอ็มเอ็มทีวี

## ประวัติ
ทางค่ายได้เปิดตัวอย่างเป็นทางการเมื่อวันที่ 20 มกราคม พ.ศ. 2566 พร้อมกับแนะนำแพลตฟอร์มสื่อสังคม ตามด้วยงานแถลงข่าวเมื่อวันที่ 5 เมษายน พ.ศ. 2566 ที่จัตุรัสเอ เซ็นทรัลเวิลด์ ซึ่งมีการเปิดตัวศิลปินและโปรเจ็กต์แรกอย่างเป็นทางการ แกงส้ม – ธนทัต ชัยอรรถ ได้รับการประกาศให้เป็นผู้บริหารของค่าย โดยในงานได้มีการเปิดตัวศิลปินเดี่ยว 3 คน ได้แก่ พีรวัส แสงโพธิรัตน์, กรภัทร์ เกิดพันธุ์ และวชิรวิชญ์ ชีวอารี พร้อมกับอีก 2 กลุ่มศิลปิน ได้แก่ ซิสซี่ และ ไลแคน และต่อมาในเดือนพฤศจิกายนปีเดียวกัน ทางค่ายได้เปิดตัว เมธวิน โอภาสเอี่ยมขจร เป็นศิลปินในสังกัดเพิ่มเติม

ใน พ.ศ. 2567 ได้มีการเปิดตัวศิลปินเดี่ยวเพิ่มเติมได้แก่ ณัฐวรรธน์ จิโรชน์ธิกุล, นรวิชญ์ ฐิติเจริญรักษ์, ภูวินทร์ ตั้งศักดิ์ยืน และธนพนธ์ สุขุมพันธนาสาร และได้เปิดตัวกลุ่มศิลปินชายที่มีชื่อว่า แจสเปอร์ ซึ่งสมาชิกประกอบด้วยอาเชน ไอย์ดึน, ธนบูรณ์ เกียรตินิรันดร์, พงศภัค อุดมโภชน์ และณราวิชญ์ เลิศรัตน์โกสุมภ์ ซึ่งเปิดตัวด้วยซิงเกิล "Sadistic" เมื่อวันที่ 19 ธันวาคม พ.ศ. 2567

ทางค่ายได้มีการเปิดตัวเฟลิซ กลุ่มศิลปินหญิงที่มีสมาชิก 6 คน ซึ่งเดิมรู้จักกันในชื่อไรเซอร์ รูกกีส์ กับซิงเกิล "See Through" เมื่อวันที่ 23 พฤษภาคม พ.ศ. 2568

## ศิลปิน
### ศิลปินเดี่ยว
* พีรวัส แสงโพธิรัตน์ (คริส) (พ.ศ. 2566–ปัจจุบัน)
* กรภัทร์ เกิดพันธุ์ (นนน) (พ.ศ. 2566–ปัจจุบัน)
* เมธวิน โอภาสเอี่ยมขจร (พ.ศ. 2566–ปัจจุบัน)
* ณัฐวรรธน์ จิโรชน์ธิกุล (โฟร์ท) (พ.ศ. 2567–ปัจจุบัน)
* นรวิชญ์ ฐิติเจริญรักษ์ (เจมีไนน์) (พ.ศ. 2567–ปัจจุบัน)
* ภูวินทร์ ตั้งศักดิ์ยืน (ภูวิน) (พ.ศ. 2567–ปัจจุบัน)
* ธนพนธ์ สุขุมพันธนาสาร (เพิร์ธ) (พ.ศ. 2567–ปัจจุบัน)

### กลุ่มศิลปิน
* ไลแคน (พ.ศ. 2566–ปัจจุบัน)
* แจสเปอร์ (พ.ศ. 2567–ปัจจุบัน)
* เฟลิส (พ.ศ. 2568–ปัจจุบัน)
* โคลเวอร์ (พ.ศ. 2568-ปัจจุบัน)
* เอมี่-บอนนี่ (พ.ศ. 2569-ปัจจุบัน)

### อดีตศิลปิน
* วชิรวิชญ์ ชีวอารี (2566)
* ซิสซี่ (2566-2567)

## อ้างอิง

หมวดหมู่:ค่ายเพลงไทย
หมวดหมู่:จีเอ็มเอ็มทีวี
หมวดหมู่:ค่ายเพลงที่จัดจำหน่ายโดยจีเอ็มเอ็ม มิวสิค
หมวดหมู่:ค่ายเพลงที่ก่อตั้งในปี พ.ศ. 2566
หมวดหมู่:ก่อตั้งในประเทศไทยในปี พ.ศ. 2566
หมวดหมู่:ค่ายเพลงป็อป
วะลาฆอลิบะอิลลัลลอฮ์

**วะลาฆอลิบะอิลลัลลอฮ์** (; "และไม่มีผู้พิชิตอื่นใดนอกจากอัลลอฮ์") เป็นวลีภาษาอาหรับที่ใช้เป็นคำขวัญของรัฐเอมิเรตนัศร์แห่งกรานาดา รัฐมุสลิมสุดท้ายที่ปกครองพื้นที่ในคาบสมุทรไอบีเรีย

## ต้นกำเนิด

### ในอัลกุราน
วลีที่คล้ายกันกับ *"วะลาฆอลิบะอิลลัลลอฮ์"* พบในอัลกุรอานบางซูเราะฮ์ เช่น อาลิอิมรอนและยูซุฟ

### ทฤษฎีต้นกำเนิดอัลโมฮัด

มีการอ้างอิงถึงวลีนี้ในหนังสือ *Rawd al-Qirtas* โดยอิบน์ อะบี ซัรอ์ อัลฟาซี ซึ่งเขาระบุถึงชัยชนะของอัลโมฮัดที่นำโดยยะอ์กูบ อัลมันศูรในยุทธการที่อาลาร์โกส เหนือกองทัพคริสเตียนของสเปนที่นำโดยพระเจ้าอัลฟอนโซที่ 8 แห่งกัสติยา อิบน์ อะบี ซัรอ์กล่าวว่า "เมื่ออัลฟอนโซที่ 8 - ขอให้อัลลอฮ์สาปแช่งพระองค์ - ตัดสินพระทัยโจมตีมุสลิมด้วยกองทัพของพระองค์ทั้งหมด... พระองค์ได้ยินเสียงกลางและทรัมเปต พระองค์เงยพระเศียรเพื่อทอดพระเนตร และเห็นธงของอัลโมฮัดเข้ามาใกล้ เบื้องหน้าของพวกเขาคือธงสีขาวแห่งชัยชนะ ซึ่งมีข้อความเขียนไว้ว่า: "*[[ชะฮาดะฮ์|ไม่มีพระเจ้าอื่นใดนอกจากอัลลอฮ์ มุฮัมมัดเป็นศาสนทูตของอัลลอฮ์]] ไม่มีผู้พิชิตอื่นใดนอกจากอัลลอฮ์*" ()

### ทฤษฎีอื่น
ทฤษฎีที่สองกล่าวถึงการล้อมเซบิยา ฝ่ายกัสติยาได้รับความช่วยเหลือจากผู้ปกครองนัศร์แห่งกรานาดาที่ไม่ได้ระบุพระนาม หลังจากฝ่ายกัสติยายึดเมืองเซบิยาได้ ฝูงชนในเมืองกรานาดาต้อนรับเขาโดยกล่าวว่า "ผู้พิชิต(มาแล้ว)!" ผู้ปกครองซึ่งเสียพระทัยที่ช่วยเหลือฝ่ายกัสติยาได้ตอบกลับโดยกล่าวว่า "ไม่มีผู้พิชิตอื่นใดนอกจากอัลลอฮ์"

ทฤษฎีที่สามระบุว่า เนื่องจากการต่อสู้ระหว่างชาวมุสลิมในไอบีเรียที่เกิดขึ้นอย่างต่อเนื่อง ประชากรมุสลิมจึงรู้ว่าจุดจบใกล้เข้ามาแล้ว พวกเขาจึงเริ่มเขียนข้อความดังกล่าวบนกำแพงและประตู เพื่อทิ้งร่องรอยไว้ให้คนรุ่นหลังได้รู้ว่าครั้งหนึ่งอิสลามเคยปกครองดินแดนนี้

## การใช้งาน
วลีนี้มักพบภายในอาคารที่ไอบีเรียใต้ที่มีอายุถึงสมัยการปกครองของอิสลามตอนปลาย เช่น พระราชวังอาลัมบรา

## ภาพ

File:Chapiteau Grenade.JPG|left|วลี"*วะลาฆอลิบะอิลลัลลอฮ์*"จารึกบนเสาในพระราชวังอาลัมบรา
File:Armoiries Nasrides.jpg|วลี"*วะลาฆอลิบะอิลลัลลอฮ์*"บนตราอาร์มราชวงศ์นัศร์
File:Wandfliese Gerichtssaal Alhambra.jpg|วลี"*วะลาฆอลิบะอิลลัลลอฮ์*"บนกำแพงในพระราชวังอาลัมบรา


## อ้างอิง
ข้อพิพาทเรื่องการทักทายของอีลอน มัสก์

เมื่อวันที่ 20 มกราคม ค.ศ. 2025 ขณะพูดในการชุมนุมฉลองพิธีสาบานตนเข้ารับตำแหน่งครั้งที่สองของดอนัลด์ ทรัมป์ ประธานาธิบดีสหรัฐ อีลอน มัสก์ นักธุรกิจและบุคคลสำคัญทางการเมือง ได้แสดงท่าแสดงความเคารพถึง 2 ครั้ง ซึ่งหลายคนตีความว่าเป็นท่าแสดงความเคารพแบบนาซีหรือการคารวะแบบโรมของฟาสซิสต์

การกระทำดังกล่าวถูกประณามอย่างกว้างขวางว่าเป็นการแสดงความเคารพแบบนาซีโดยเจตนาในประเทศเยอรมนีที่การทำท่าดังกล่าวเป็นเรื่องผิดกฎหมาย Anti-Defamation League ระบุว่าสิ่งนี้ไม่ใช่การทักทายแบบนาซี แต่องค์กรยิวอื่น ๆ หลายแห่งปฏิเสธและประณามการทักทายนี้ ความเห็นสาธารณะของชาวอเมริกันมีการแบ่งฝ่ายกันว่าการกระทำดังกล่าวถือเป็นการแสดงความเคารพแบบฟาสซิสต์หรือไม่ มัสก์ปฏิเสธข้อกล่าวหาถึงความเห็นอกเห็นใจต่อนาซี โดยเยาะเย้ยพวกเขาว่าเป็น "กลอุบายสกปรก" และการโจมตีที่"เหนื่อยล้า" กลุ่มนีโอนาซีและกลุ่มเชิดชูคนผิวขาว (white supremacist) เฉลิมฉลองสิ่งนี้เป็นการทักทายแบบนาซี พรรคการเมืองหลายพรรคในยุโรปเรียกร้องให้ห้ามมัสก์เดินทางเข้าประเทศของตน

## หมายเหตุ

## อ้างอิง

## แหล่งข้อมูลอื่น
* 

ข้อพิพาทเรื่องการทักทาย
หมวดหมู่:ท่าทางมือ
หมวดหมู่:สัญลักษณ์นาซี
หมวดหมู่:ลัทธินีโอนาซีในประเทศสหรัฐ
หมวดหมู่:การทักทาย
หมวดหมู่:เรื่องอื้อฉาวในประเทศสหรัฐ
หมวดหมู่:พิธีสาบานตนเข้ารับตำแหน่งของดอนัลด์ ทรัมป์ครั้งที่สอง
การเลือกตั้งสมาชิกสภาผู้แทนราษฎรจังหวัดศรีสะเกษ เขต 2 แทนตำแหน่งที่ว่าง พ.ศ. 2536

**การเลือกตั้งสมาชิกสภาผู้แทนราษฎรจังหวัดศรีสะเกษ เขต 2 แทนตำแหน่งที่ว่าง พ.ศ. 2536** เป็นการเลือกตั้งสมาชิกสภาผู้แทนราษฎรจังหวัดศรีสะเกษ แทนที่ปิยะณัฐ วัชราภรณ์ ที่ถูกขับจากการเป็นสมาชิกพรรคกิจสังคม โดยกำหนดให้มีการเลือกตั้งเมื่อวันที่ 22 สิงหาคม พ.ศ. 2536

## ที่มา
เนื่องจาก ปิยะณัฐ วัชราภรณ์ สมาชิกสภาผู้แทนราษฎรจังหวัดศรีสะเกษ พรรคกิจสังคม ถูกขับจากการเป็นสมาชิกพรรค ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 22 สิงหาคม พ.ศ. 2536

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 2 ประกอบด้วยอำเภอขุขันธ์, อำเภออุทุมพรพิสัย, อำเภอปรางค์กู่, อำเภอห้วยทับทัน, กิ่งอำเภอบึงบูรพ์, กิ่งอำเภอภูสิงห์ และกิ่งอำเภอเมืองจันทร์

## อ้างอิง

* รายงานการเลือกตั้งสมาชิกสภาผู้แทนราษฎร เขตเลือกตั้งที่ 2 จังหวัดศรีสะเกษ แทนตำแหน่งที่ว่าง วันที่ 22 สิงหาคม 2536

ศรีสะเกษ พ.ศ. 2536
ศรีสะเกษ
หมวดหมู่:การเลือกตั้งในจังหวัดศรีสะเกษ
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2025

**การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2025** (หรือที่รู้จักในชื่อ **ยูฟ่า อันเดอร์-21 ยูโร 2025**) จะเป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ครั้งที่ 25 (ครั้งที่ 28 หากรวมกสนแข่งขันในสมัยที่กำหนดอายุต่ำกว่า 23 ปีด้วย) การแข่งขันฟุตบอลเยาวชนนานาชาติที่จัดทุก ๆ 2 ปี จัดโดยยูฟ่า สำหรับทีมชาติชาย รุ่นอายุไม่เกิน 21 ปี ของยุโรป มีทั้งหมด 16 ทีมที่จะลงเล่นในทัวร์นาเมนต์รอบสุดท้าย และเฉพาะผู้เล่นที่เกิดในหรือหลังวันที่ 1 มกราคม ค.ศ. 2000 เท่านั้นที่มีสิทธิ์เข้าร่วม.

การแข่งขันจะมีเจ้าภาพโดย สโลวาเกีย, ซึ่งกำลังจัดการแข่งขันเป็นครั้งที่ 2, โดยเคยเป็นเจ้าภาพมาก่อนใน ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2000.

## การเลือกเจ้าภาพ
*****
คณะกรรมการบริหารยูฟ่าเลือกประเทศสโลวาเกียเป็นเจ้าภาพในวันที่ 25 มกราคม ค.ศ. 2023.

### การเตรียมการ
ในเดือนตุลาคม ค.ศ. 2023, เจ้าหน้าที่ยูฟ่าเดินทางมาที่ประเทศสโลวาเกียเพื่อตรวจสอบสถานที่จัดการแข่งขันเพิ่มเติมและพึงพอใจกับสถานที่ดังกล่าว.

## สนามแข่งขัน
[thumb|ป้ายโฆษณาสถานที่จัดงานใน [ภาษาสโลวัก|สโลวัก]]
การแข่งขันจะจัดขึ้นใน 8 สนามกีฬาในเจ็ดจากแปดสนาม สโลวัก ''คราเย'', กับข้อยกเว้นของ แคว้นบันสกาบิสตริกา. ในทางกลับกัน, แคว้นเตอร์นาวา เป็นภูมิภาคเดียวที่มีเมืองเจ้าภาพหลายแห่ง, เตอร์นาวา และ ดูนัจสกา สเตรดา.

## รอบคัดเลือก
thumb|ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2025 − แผนที่ของประเทศที่ผ่านเข้ารอบ

### ทีมที่ผ่านเข้ารอบ

ทีมด้านล่างนี้ได้ผ่านเข้ารอบสำหรับทัวร์นาเมนต์รอบสุดท้าย.

*หมายเหตุ: สถิติการลงสนามทั้งหมด จะประกอบไปด้วย ยุค ยู-21 เท่านั้น (ตั้งแต่ปี ค.ศ. 1978).*

### การจับสลากรอบสุดท้าย
การจับสลากสำหรับทัวร์นาเมนต์รอบสุดท้ายได้จัดขึ้นใน บราติสลาวา ในวันที่ 3 ธันวาคม ค.ศ. 2024.

## รอบแบ่งกลุ่ม
ชนะเลิศและรองชนะเลิศของแต่ละกลุ่มจะได้ผ่านเข้าสู่รอบแพ้คัดออกซึ่งจะเริ่มต้นด้วยก่อนรองชนะเลิศ.

*เวลาทั้งหมดคือเวลาท้องถิ่น, [[เวลาออมแสงยุโรปกลาง|CEST]] ([[UTC+02:00|UTC+2]]).*

### กลุ่ม เอ


### กลุ่ม บี


### กลุ่ม ซี


### กลุ่ม ดี
thumb|250px|ยูเครน พบ เดนมาร์ก ที่สนามกีฬาตาตรัน.


## รอบแพ้คัดออก
ในรอบแพ้คัดออก, ต่อเวลาพิเศษ และ การดวลลูกโทษ ใช้เพื่อตัดสินผู้ชนะในกรณีที่จำเป็น.

### สายการแข่งขัน


### รอบก่อนรองชนะเลิศ

----

----

----

### รอบรองชนะเลิศ

----

### รอบชิงชนะเลิศ

## ผู้ทำประตู

## อ้างอิง

## แหล่งข้อมูลอื่น
*


2025
หมวดหมู่:การแข่งขันฟุตบอลนานาชาติที่ประเทศสโลวาเกียเป็นเจ้าภาพ
ความลับในคืนฤดูร้อน

**ความลับในคืนฤดูร้อน** () เป็นละครโทรทัศน์ไทยในปี พ.ศ. 2567 นำแสดงโดยภูวินทร์ ตั้งศักดิ์ยืน, ณัชชา เชื้อแดง, ณัฎฐ์ฐชัย บุญประเสริฐและภาสิดี เพชรสุธี ละครเรื่องนี้ดัดแปลงมาจากเว็บตูนไทยชื่อเดียวกันของ Boran และ Jormungan

กำกับโดยรวิพล หงษ์งามและผลิตโดยจีเอ็มเอ็มทีวีร่วมกับไลน์ เว็บตูน ไทยแลนด์ ได้รับการประกาศให้เป็นหนึ่งละครโทรทัศน์ของจีเอ็มเอ็มทีวีในปี พ.ศ. 2567 ในงาน "GMMTV2024: UP&ABOVE Part 1" ที่จัดขึ้นเมื่อวันที่ 17 ตุลาคม พ.ศ. 2566 ออกอากาศทางจีเอ็มเอ็ม 25 และวิวตั้งแต่วันที่ 5 สิงหาคม ถึง 7 ตุลาคม พ.ศ. 2567

หมวดหมู่:ละครโทรทัศน์แนวสุขนาฏกรรมจินตนิยมในคริสต์ทศวรรษ 2020
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ไทยในคริสต์ทศวรรษ 2020

## เนื้อเรื่องย่อ
ลูน (ภูวินทร์ ตั้งศักดิ์ยืน) นักเรียนมัธยมปลายที่แทบจะไม่มีใครในโรงเรียนมองเห็นหรือสนใจเขา เขาสนใจเพียงแต่สตาร์ (ณัชชา เชื้อแดง) สาวฮอตที่สุดในโรงเรียนเท่านั้น เขาทำได้เพียงมองเธอจากที่ไกล ๆ เพราะเขาเชื่อเสมอว่าเธออยู่เหนือกว่าระดับของเขา เขาไม่เคยมีโอกาสได้ใกล้ชิดเธอเลย อย่างไรก็ตาม ในที่สุดลูนและสตาร์ก็ได้พบกันผ่านไวท์ (ณัฎฐ์ฐชัย บุญประเสริฐ) ซึ่งเชิญลูนให้เป็นเพื่อนและแนะนำเขาให้รู้จักกับสตาร์ เนื่องจากมีความสนใจเหมือนกันจึงค่อย ๆ ใกล้ชิดกันมากขึ้น จนเพื่อน ๆ ของพวกเขาเริ่มสงสัยโดยเฉพาะไวท์ที่เชื่อว่าลูนต้องชอบสตาร์ในใจลึก ๆ และไอวี่ (ภาสิดี เพชรสุธี) เพื่อนสนิทของสตาร์ที่คอยปกป้องเธอ ปัญหาไม่ได้จบเพียงแค่นั้น เพราะไวท์ก็ชอบสตาร์เหมือนกัน เหตุการณ์ในคืนฤดูร้อนนั้นเป็นจุดเริ่มต้นของเรื่องราววุ่นวายเกี่ยวกับมิตรภาพ ความรัก และความเกลียดชัง

## นักแสดงและตัวละคร
### นักแสดงหลัก
* ภูวินทร์ ตั้งศักดิ์ยืน (ภูวินทร์) รับบท ลูน
* ณัชชา เชื้อแดง (ป่าน) รับบท สตาร์
* ณัฎฐ์ฐชัย บุญประเสริฐ (ดัง) รับบท ไวท์
* ภาสิดี เพชรสุธี (ลูกจัน) รับบท ไอวี่

### นักแสดงสมทบ
* พุติพัฒน์ พุทโธนะโมชัย (ริว) รับบท จีเวล
* พบธรรม หรรษา (จาว่า) รับบท แทน
* แพรขวัญ ผ่องสกุล (บิ่มบีม) รับบท เซร่า
* ณิชาภา แพร่พีรกุล (มายเม่) รับบท นานะ

### นักแสดงรับเชิญ

* เกียรติกมล ล่าทา (ตุ้ย) รับบท อเล็กซ์
* ปรียสุดา อัครศรีสวัสดิ์  (แอม) รับบท เดือน
* ชยพล จุฑามาศ (เอเจ) รับบท เซน
* ธนัน โลหะวัฒนกุล (พอล) รับบท ไอซ์
* ภีมสรรค์ โสตางกูร (ลูค) รับบท เพื่อนร่วมงานของแทน
* ณัฐณิชา แสงมณี (พรีม) รับบท นม

## เพลงประกอบ

* รักก็คือรัก (No Doubt) ร้องโดย ภูวินทร์ ตั้งศักดิ์ยืน

## อ้างอิง
ทุ่มฝันสนั่นฟลอร์

**ทุ่มฝันสนั่นฟลอร์** () เป็นละครโทรทัศน์ไทยในปี พ.ศ. 2560 นำแสดงโดยพิมพ์ชนก ลือวิเศษไพบูลย์, จุฑาวุฒิ ภัทรกำพล,ปุริม รัตนเรืองวัฒนา และ ทิพนารี วีรวัฒโนดม

ละครเรื่องนี้ผลิตโดยจีเอ็มเอ็มทีวีร่วมกับสตูดิโอคำม่วน เป็นหนึ่งในละครโทรทัศน์จำนวน 6 เรื่องในปี พ.ศ. 2560 ที่นำเสนอโดยจีเอ็มเอ็มทีวีในงาน "6 Natures+" เมื่อวันที่ 2 มีนาคม พ.ศ. 2560 ออกอากาศครั้งแรกทางช่องวัน 31 และไลน์ทีวี เมื่อวันที่ 13 พฤษภาคม พ.ศ. 2560 ออกอากาศทุกวันเสาร์ เวลา 22:00 น. และ 23:00 น. ตามลำดับ ออกอากาศตอนสุดท้ายเมื่อวันที่ 5 สิงหาคม พ.ศ. 2560 และออกอากาศซ้ำทางจีเอ็มเอ็ม 25 ในปี พ.ศ. 2562

## นักแสดงและตัวละคร
ด้านล่างนี้เป็นรายชื่อนักแสดงของละคร:

### นักแสดงหลัก
* พิมพ์ชนก ลือวิเศษไพบูลย์ รับบท ฟาง
* จุฑาวุฒิ ภัทรกำพล รับบท สิงห์
* ปุริม รัตนเรืองวัฒนา รับบท ริว
* ทิพนารี วีรวัฒโนดม รับบท วุ้น

### นักแสดงสมทบ
* กรวิชญ์ สูงกิจบูลย์ รับบท จูเนียร์
* กร คุณาธิปอภิสิริ รับบท เคน
* ศิวกร เลิศชูโชติ รับบท บาส
* รวิสรารัตน์ พิบูลภานุวัธน รับบท น้ำฝน
* พัทธดนย์ จันทร์เงิน รับบท กราฟ
* พลอยชมพู ศุภทรัพย์ รับบท แพรไหม
* หฤษฎ์ ชีวการุณ รับบท นิค
* สัตบุตร แลดิกี รับบท ภพ

## อ้างอิง

หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2010
ระวางน้ำหนักบรรทุก

**ระวางน้ำหนักบรรทุก** หรือ **น้ำหนักบรรทุก** ( หรือ ; ย่อ: DWT, DWT, d.w.t หรือ dwt) คือหน่วยวัดน้ำหนักที่เรือสามารถบรรทุก เป็นผลรวมของน้ำหนักสินค้า เชื้อเพลิง น้ำจืด น้ำอับเฉา เสบียง ผู้โดยสาร และลูกเรือ

DWT มักถูกใช้เพื่อระบุน้ำหนักบรรทุกสูงสุดที่เรือลำหนึ่งได้รับอนุญาตให้บรรทุก (เช่น เมื่อเรือบรรทุกเต็มที่จนเส้นแนวบรรทุก (plimsoll line) อยู่ที่ระดับน้ำ) แม้บางครั้งอาจหมายถึง DWT จริงของเรือที่ไม่ได้บรรทุกเต็มความจุ

## คำนิยาม
ระวางน้ำหนักบรรทุกเป็นการวัดความสามารถในการบรรทุกน้ำหนักของเรือ โดยไม่รวมน้ำหนักของเรือเปล่า มันต่างจากระวางขับน้ำ (น้ำหนักของน้ำที่ถูกแทนที่) ซึ่งรวมน้ำหนักของเรือเอง หรือการวัดปริมาตรของระวางบรรทุกรวมหรือระวางบรรทุกสุทธิ (และหน่วยวัดเดิมอย่างระวางบรรทุกรวมตีทะเบียนและระวางบรรทุกสุทธิตีทะเบียน)

ระวางบรรทุกน้ำหนักบรรทุกในอดีตเคยใช้หน่วยวัดเป็นลองตัน แต่ปัจจุบันมักระบุเป็นเมตริกตันในระดับสากล ในอนุสัญญาการเดินเรือระหว่างประเทศสมัยใหม่ เช่น อนุสัญญาระหว่างประเทศว่าด้วยความปลอดภัยแห่งชีวิตในทะเลและอนุสัญญาระหว่างประเทศว่าด้วยการป้องกันมลพิษจากเรือ น้ำหนักบรรทุกถูกนิยามไว้อย่างชัดเจนว่าเป็นความแตกต่างในหน่วยตันระหว่างระวางขับน้ำของเรือในน้ำที่มีความถ่วงจำเพาะ 1.025 (สอดคล้องกับความหนาแน่นเฉลี่ยของน้ำทะเลที่ 1,025 กิโลกรัมต่อลูกบาศก์เมตร หรือ 1,728 ปอนด์ต่อลูกบาศก์หลา) ที่กินน้ำลึกตามระยะกราบพ้นน้ำฤดูร้อนที่กำหนดและระวางขับน้ำเบา (น้ำหนักเรือเปล่า) ของเรือ

## หมายเหตุ

## อ้างอิง

หมวดหมู่:คำศัพท์ทางทะเล
หมวดหมู่:การวัดขนาดเรือ
หมวดหมู่:การต่อเรือ
ข้ามฟ้าเคียงเธอ

**ข้ามฟ้าเคียงเธอ** () เป็นละครโทรทัศน์ไทยแนวชีวิต จินตนิยม ในปี พ.ศ. 2568 นำแสดงโดยชวรินทร์ เพริศพิริยะวงศ์และพฤกษ์ พานิช โดยสร้างจากนวนิยายสองเล่มชื่อเดียวกันของนักเขียนคู่ CEO กับ Ennice ซึ่งตีพิมพ์ระหว่างปี พ.ศ. 2565 ถึง 2566 

ออกอากาศตั้งแต่วันที่ 3 พฤษภาคม พ.ศ. 2568 ทางช่องวัน 31 ทุกวันเสาร์ เวลา 21:30 น. (เวลามาตรฐานไทย) จำนวน 14 ตอน ส่วนเวอร์ชันที่ไม่มีการตัดต่อรับชมทางอ้ายฉีอี้หนึ่งชั่วโมงหลังจากนั้น นอกจากนี้ยังออกอากาศทางรากูเต็นทีวีในญี่ปุ่นและ Heavenly ในเกาหลีใต้

## เรื่องย่อ
ในอาณาจักรเอมมาลี ทายาทของตระกูลอัศวเทวาธินทร์ ภุชงค์พิสุทธิ์ ทวิชเมธา และมีนานครินทร์ แข่งขันฟันดาบเพื่อตัดสินว่าบิดาของใครจะเป็นผู้สืบราชบัลลังก์ ด้วยพระพลานามัยที่เสื่อมโทรมลง เจ้าธิปกบวร เจ้ามหาชีวิตองค์ปัจจุบันจึงทรงส่งชรัณ หัวหน้าทหารรักษาพระองค์ไปรับคณินทร์ อัศวเทวาธินทร์ พระราชนัดดาที่เติบโตในต่างแดนซึ่งไม่รู้สถานะที่แท้จริงของตัวเอง ขณะที่ คณินทร์เริ่มคุ้นเคยกับชีวิตใหม่ในวัง ชรัณก็อยู่เคียงข้างเพื่อช่วยเขาเตรียมพร้อมสำหรับการแข่งขันและปกป้องคณินทร์จากผู้ที่ต้องการปองร้ายเขา เมื่อเวลาผ่านไป ทั้งสองก็ค่อย ๆ ผูกพันกันอย่างแน่นแฟ้นมากขึ้น จนก้าวข้ามหน้าที่และตกหลุมรักกัน

## การผลิต
### การเตรียมงาน
หลังจากร่วมงานกันใน *[[นิ่งเฮียก็หาว่าซื่อ]]* เมื่อปี พ.ศ. 2565 ชวรินทร์ เพริศพิริยะวงศ์ และพฤกษ์ พานิช ก็ถูกถามโดยกิตติพัฒน์ จำปา ซีอีโอบริษัทต้นสังกัดของพวกเขาว่าอยากเล่นละครแนวไหนต่อไป ซึ่งพฤกษ์ก็ได้ตอบว่าอยากเล่นเป็นราชองครักษ์ กิตติพัฒน์จึงขอให้ซีอีโอและเอนไนซ์เขียนนวนิยายเกี่ยวกับเรื่องนี้ โดยตัวละครในนวนิยายต้นฉบับจะอิงจากนักแสดงทั้งสองคน ละครเรื่อง *ข้ามฟ้าเคียงเธอ* ประกาศสร้างในวันที่ 13 ธันวาคม 2565 โดยเป็นส่วนหนึ่งของละครของดูมันดิในปี พ.ศ. 2565 โดยมีชวรินทร์ เพริศพิริยะวงศ์ และพฤกษ์ พานิช รับบทเป็นเจ้าชายคณินทร์ และชรัณ องครักษ์ของเขา

รายงานระบุว่างบประมาณมีมากกว่า 30 ล้านบาท แต่งบประมาณเกือบเก้าหลัก เพราะทีมงานสร้างต้องสร้างอุปกรณ์ประกอบฉากที่จำเป็นทั้งหมดและทำให้สถานที่ดูเหมือนต่างประเทศ เนื่องจากละครเรื่องนี้มีฉากในประเทศสมมติชื่อเอมมาลี และเนื่องจากนวนิยายเรื่องนี้สั้นเกินไปที่จะทำเป็นละครโทรทัศน์ 14 ตอน จึงจำเป็นต้องเพิ่มเนื้อเรื่องใหม่เข้าไป เพื่อเตรียมความพร้อมสำหรับบทบาทของพวกเขา นักแสดงต้องเรียนรู้การฟันดาบ และชวรินทร์ยังต้องเรียนเปียโน เต้นรำ และยิงธนูด้วย

### โปรโมท
พร้อมกับการประกาศเปิดตัวละครในเดือนธันวาคม พ.ศ. 2565 ก็มีการเปิดเผยตัวอย่างตอนนำร่องสั้น ๆ ต่อสาธารณะ ตัวอย่างนำร่องความยาว 8 นาทีได้รับการเผยแพร่เมื่อวันที่ 31 มีนาคม พ.ศ. 2567 ตัวอย่างอย่างเป็นทางการเผยแพร่เมื่อวันที่ 11 มีนาคม พ.ศ. 2568 ตัวอย่างบางส่วนของตอนที่ 1 ได้ฉายให้สื่อมวลชนและแฟน ๆ ที่เข้าร่วมงานรอบปฐมทัศน์ของละครที่ไอคอนสยามเมื่อวันที่ 26 เมษายน พ.ศ. 2568 ได้รับชม ในวันเดียวกัน มีการเผยแพร่สารคดีเบื้องหลังทางช่องยูทูบของอ้ายฉีอี้และมันดีเวิร์ค

## อ้างอิง

หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครชายรักชายไทย
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่ถ่ายทำในประเทศอังกฤษ
หมวดหมู่:ละครโทรทัศน์ภาษาไทย
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2568
เดวิด กิลมอร์

**เดวิด จอน กิลมอร์** (; ; เกิดวันที่ 6 มีนาคม ค.ศ. 1946) เป็นมือกีตาร์ นักร้อง และนักแต่งเพลงชาวอังกฤษ สมาชิกวงร็อก พิงก์ฟลอยด์ เขาเข้าร่วมวงใน ค.ศ. 1967 ไม่นานก่อนที่สมาชิกผู้ก่อตั้ง ซิด บาร์เร็ตต์ จะออกจากวง ภายในต้นคริสต์ทศวรรษ 1980 พิงก์ฟลอยด์กลายเป็นหนึ่งในวงดนตรีที่มียอดขายสูงสุดและได้รับการยกย่องมากที่สุดในประวัติศาสตร์ดนตรี หลังจากโรเจอร์ วอเทอส์ ออกจากวงใน ค.ศ. 1985 พิงก์ฟลอยด์ก็ยังคงเดินหน้าต่อภายใต้การนำของกิลมอร์ และออกสตูดิโออัลบั้ม *[[A Momentary Lapse of Reason|อะโมเมนทารีแลปส์ออฟรีซัน]]* (ค.ศ. 1987), *[[The Division Bell|เดอะดิวิชันเบลล์]]* (ค.ศ. 1994) และ *[[ดิเอนด์เลสริเวอร์]]* (ค.ศ. 2014)

กิลมอร์ออกอัลบั้มเดี่ยวทั้งหมดห้าอัลบั้ม ได้แก่ *[[David Gilmour (album)|เดวิด กิลมอร์]]* (ค.ศ. 1978), *[[About Face (album)|อะเบาต์เฟซ]]* (ค.ศ. 1984), *[[On an Island|ออนแอนไอแลนด์]]* (ค.ศ. 2006), *[[Rattle That Lock|แรตเทิลแดตล็อก]]* (ค.ศ. 2015) และ *[[Luck and Strange|ลักแอนด์สเตรนจ์]]* (ค.ศ. 2024) เขามีอัลบั้มเดี่ยวที่ขึ้นอันดับหนึ่งในชาร์ตอัลบั้มของสหราชอาณาจักร 3 อัลบั้ม และมีอีก 6 อัลบั้มในฐานะสมาชิกพิงก์ฟลอยด์ เขาเป็นโปรดิวเซอร์ให้กับวงเดอะดรีมอะแคเดมีจำนวนสองอัลบั้ม และยังมีบทบาทสำคัญในการผลักดันให้เคต บุช เป็นที่รู้จัก โดยช่วยออกค่าใช้จ่ายในการบันทึกเสียงช่วงแรก ๆ และช่วยให้เธอได้เซ็นสัญญากับค่ายเพลง

ในฐานะสมาชิกของพิงก์ฟลอยด์ กิลมอร์ได้รับการบรรจุชื่อเข้าสู่หอเกียรติยศร็อกแอนด์โรลแห่งสหรัฐอเมริกาใน ค.ศ. 1996 และหอเกียรติยศดนตรีแห่งสหราชอาณาจักรใน ค.ศ. 2005 เขายังได้รับเครื่องราชอิสริยาภรณ์อันวิเศษยิ่งแห่งจักรวรรดิบริติช ชั้นตติยาภรณ์ (CBE) ใน ค.ศ. 2003 และได้รับรางวัลเอาต์สแตนดิงคอนทริบิวชัน (Outstanding Contribution, ผลงานโดดเด่นด้านดนตรี) จากงานคิวอะวอดส์ใน ค.ศ. 2008 ใน ค.ศ. 2023 นิตยสาร*[[โรลลิงสโตน]]*ได้จัดอันดับให้เขาเป็นมือกีตาร์ที่ยอดเยี่ยมที่สุดเป็นอันดับที่ 28

กิลมอร์มีบทบาทในหลายโครงการที่เกี่ยวข้องกับประเด็นด้านสิทธิสัตว์ การอนุรักษ์สิ่งแวดล้อม คนไร้บ้าน ความยากจน และสิทธิมนุษยชน เขาเคยแต่งงานมาแล้วสองครั้ง และมีบุตรทั้งหมดแปดคน ภรรยาคนปัจจุบันของเขาคือ พอลลี แซมสัน นักประพันธ์นวนิยาย ซึ่งมีส่วนร่วมเขียนเนื้อเพลงให้กับผลงานของเขาหลายเพลง

## อ้างอิง

## แหล่งข้อมูลอื่น
* 
* 

* 
* 
* 
* 
* Bootleg recordings

หมวดหมู่:บุคคลที่เกิดในปี พ.ศ. 2489
หมวดหมู่:บุคคลที่ยังมีชีวิตอยู่
หมวดหมู่:นักกีตาร์ชาวอังกฤษ
หมวดหมู่:นักดนตรีโพรเกรสซิฟร็อก
หมวดหมู่:นักดนตรีร็อกชาวอังกฤษ
หมวดหมู่:นักแต่งเพลงชาวอังกฤษ
หมวดหมู่:นักร้องชายชาวอังกฤษในศตวรรษที่ 21
หมวดหมู่:บุคคลจากเคมบริดจ์
หมวดหมู่:โปรดิวเซอร์เพลงชาวอังกฤษ
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:พิงก์ฟลอยด์
หมวดหมู่:ศิษย์เก่าจากมหาวิทยาลัยแองเกลียรัสกิน
คุณวาฬร้านชำ

**คุณวาฬร้านชำ** เป็นละครโทรทัศน์ไทยแนวหญิงรักหญิงนำแสดงโดยพรรษา วอสเบียนและภัทรานิษฐ์ ลิ้มปติยากร ดัดแปลงมาจากนวนิยายชื่อเดียวกันของเสือดาวหิมะ ผลิตโดยจีเอ็มเอ็มทีวีร่วมกับ ชาร์มาดิธ์ ฟิล์ม ได้รับการประกาศให้เป็นหนึ่งในละครโทรทัศน์ของจีเอ็มเอ็มทีวีในปี พ.ศ. 2568 ในงาน "GMMTV2025: RISING THE WAVE" ที่จัดขึ้นเมื่อวันที่ 26 พฤศจิกายน พ.ศ. 2567 ออกอากาศครั้งแรกเมื่อวันที่ 25 มิถุนายน พ.ศ. 2568 โดยออกอากาศทุกวันพุธ เวลา 20:30 น . ทางช่องจีเอ็มเอ็ม 25 และเวลา 21:30 น. ทางเน็ตฟลิกซ์จำนวน 10 ตอน

## เรื่องย่อ
วาฬ (พรรษา วอสเบียน) ถูกเจ้านายไล่ออก และพ่อของเธอก็เสียชีวิตเพราะอาการหัวใจวาย ทำให้เธอต้องสืบทอดร้านขายของชำที่กำลังประสบปัญหาของพ่อของเธอ วันหนึ่ง เธอได้พบกับแมวน้ำ (ภัทรานิษฐ์ ลิ้มปติยากร) ลูกค้าประจำที่น่ารัก ถือบะหมี่ถ้วยพร้อมโน้ตเขียนว่า “ให้ลูกค้าตอน 23.00 น.” วาฬงงว่าใครจะมาร้านขายของชำเวลานั้น ปรากฏว่าลูกค้าคนนั้นคือแมวน้ำ ยิ่งไปกว่านั้น วาฬยังเป็นรักแรกของแมวน้ำอีกด้วย!

แล้วแมวน้ำก็เริ่มเข้าหาวาฬอีกครั้งเหมือนกับว่าไม่มีวันพรุ่งนี้ ในที่สุด การกระทำของเธอก็ไปถึงหูเพื่อน ๆ ได้แก่ ต้นน้ำ (วรรณวิมล เจนอัศวเมธี) และชมพู (นันท์นภัส เลิศนามเชิดสกุล) ทุกครั้งที่แมวน้ำปรึกษาเรื่องวาฬ ทั้งสองมักจะมีความเห็นที่แตกต่างกันอย่างมาก เนื่องจากครอบครัวของแมวน้ำมีธุรกิจที่อาจเป็นภัยคุกคามต่อร้านของวาฬได้ อย่างไรก็ตาม แมวน้ำจะต้องทำทุกวิถีทางเพื่อเอาชนะใจวาฬให้ได้

## นักแสดง
### นักแสดงหลัก
* พรรษา วอสเบียน รับบท วาฬ/ธารธารา ธัญญ์วณิชกุล
* ภัทรานิษฐ์ ลิ้มปติยากร รับบท แมวน้ำ/สุดที่รัก ทวีทรัพย์สกุล
* วรรณวิมล เจนอัศวเมธี รับบท ต้นน้ำ
* นันท์นภัส เลิศนามเชิดสกุล รับบท ชมพู
* กัญญรัตน์ เรืองรุ่ง รับบท เนย
* ปริยพิชญ์ ยู รับบท ม่านมุก
### นักแสดงสมทบ
* สุพจน์ พงษ์พรรณเจริญ รับบท วรยุทธ์ ธัญญ์วณิชกุล(พ่อของวาฬ)
* ธัณย์สิตา สุวัชราธนากิตติ์ รับบท ส้ม (แม่ของชมพู)
* จิราวัฒน์ วชิรศรัณย์ภัทร รับบท เจ็กลี
* ปริยา วงษ์ระเบียบ รับบท เจ๊ปิ่น
* ธวัชชัย เพชรสุข รับบท เฟิร์น
* สุขพัฒน์ โล่ห์วัชรินทร์ รับบท พฤกษ์
* คานธี วสุวิชย์กิต รับบท พ่อเลี้ยงของแมวน้ำ
* ดวงทิพย์  ณ นคร รับบท แม่ของแมวน้ำ
* กมลนภัช ถานวงศ์ รับบท ยู (เพื่อนร่วมงานของวาฬ)
* ปองสิชฌ์ พิศิษฐการ รับบท โดม (เพื่อนร่วมงานของวาฬ)
* ธณวิน ธีรโพสุการ รับบท วิศวกร งานก่อสร้างร้านเมาส์มาร์ท
* ณ​ภัทร​ พัชร​ชวลิต​ รับบท น้องชายของต้นน้ำ
* ชัยวัฒน์ ชาติสุริยเกียรติ รับบท พี่กุ้ง

## อ้างอิง

หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครหญิงรักหญิงไทย
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
โรงพยาบาลมะนิลาดอกเตอส์

**โรงพยาบาลมะนิลาดอกเตอส์** (; อักษรย่อ: MDH) หรือเรียกสั้น ๆ ว่า **มะนิลาดอกเตอส์** หรือ **มาดอกซ์** เป็นโรงพยาบาลตติยภูมิที่ตั้งอยู่ในเอร์มิตา มะนิลา ประเทศฟิลิปปินส์ ซึ่งมีเตียงผู้ป่วยมากกว่า 500 เตียง โรงพยาบาลนี้ก่อตั้งขึ้นที่กรุงมะนิลาใน ค.ศ. 1956 โดยกลุ่มแพทย์ ปัจจุบันโรงพยาบาลแห่งนี้เป็นของมะนิลาเมดิเคิลเซอร์วิส, อิงก์. และมูลนิธิเมโทรแบงก์ โดยให้บริการการตรวจร่างกายทางการแพทย์, ตรวจระบบหัวใจและหลอดเลือด รวมถึงหน่วยวิทยามะเร็ง ส่วนจอร์จ เอส.เค. ไท เป็นประธานกิตติมศักดิ์ของโรงพยาบาลมะนิลาดอกเตอส์ในปัจจุบัน

คำขวัญของโรงพยาบาลคือ*เคียงข้างคุณทุกย่างก้าว* และคำขวัญก่อนหน้านี้คือ*การดูแลระดับโลกที่คุณเข้าถึง*

## ประวัติ
โรงพยาบาลแห่งนี้ก่อตั้งเมื่อวันที่ 3 ธันวาคม ค.ศ. 1956 โดยกลุ่มแพทย์ 14 คน ในอาคาร 5 ชั้นที่ถูกดัดแปลงเป็นคอมเพลกซ์โรงพยาบาลในหอการแพทย์โดญญา ซาลุสเตียนา สูง 8 ชั้น

ในเดือนธันวาคม ค.ศ. 1975 ในงานฉลองครบรอบ 19 ปีของโรงพยาบาลมะนิลาดอกเตอส์ ทางโรงพยาบาลมะนิลาดอกเตอส์ได้เปิดวิทยาเขตในเครือที่เรียกว่าสำนักวิชาพยาบาลศาสตร์โรงพยาบาลมะนิลาดอกเตอส์ (เดิมชื่อวิทยาลัยมะนิลาดอกเตอส์ ที่ปัจจุบันคือสมาคมวิทยาลัยมะนิลาตีแตนา) โดยวิทยาเขตเดิมตั้งอยู่ที่ชั้นสี่ของโรงพยาบาลมะนิลาดอกเตอส์ ก่อนที่จะย้ายไปที่เมืองปาไซริมถนนมาคาปากัลใน ค.ศ. 2004

เมื่อวันที่ 27 กุมภาพันธ์ ค.ศ. 1979 กลุ่มเมโทรแบงก์ได้กลายเป็นผู้ถือหุ้นรายใหญ่ของมะนิลาเมดิเคิลเซอร์วิส, อิงก์.

ใน ค.ศ. 2005 โรงพยาบาลได้รับการรับรองมาตรฐานไอเอสโอ 9001:2000 จากองค์การระหว่างประเทศว่าด้วยการมาตรฐาน และได้รับการปรับปรุงสู่ไอเอสโอ 9001:2008 ใน ค.ศ. 2011

ส่วนในเดือนธันวาคม ค.ศ. 2015 เมโทรแปซิฟิกอินเวสต์เมนส์คอร์ปอเรชันได้ซื้อหุ้นสามัญในมะนิลาเมดิเคิลเซอร์วิส, อิงก์. รวมทั้งหมด 388,932 หุ้น

เมื่อวันที่ 8 ธันวาคม ค.ศ. 2016 ทางโรงพยาบาลได้เปิดตัวหอการแพทย์แห่งใหม่ คือหอการแพทย์นอร์เบร์โต ไท (เอ็นทีเอ็มที; ปัจจุบันคือหอการแพทย์ ดร. จอร์จ เอส.เค. ไท) ซึ่งเป็นหอการแพทย์ 18 ชั้นแห่งใหม่ริมกาเลาว์แอวะนิว เพื่อเฉลิมฉลองวันครบรอบ 60 ปีของโรงพยาบาล และโรงพยาบาลมะนิลาดอกเตอส์ได้พัฒนาแผนกสนับสนุนและการแพทย์อย่างต่อเนื่องเพื่อก้าวขึ้นเป็นหนึ่งในห้าโรงพยาบาลชั้นนำในเมโทรมะนิลา รวมถึงใน ค.ศ. 2017 โรงพยาบาลดังกล่าวได้มีอาคารใหม่ซึ่งมีเตียงผู้ป่วยประมาณ 500 เตียง พร้อมด้วยห้องคลินิกและแพทย์เพิ่มขึ้น โรงพยาบาลนี้ยังได้เพิ่มบริการทางการแพทย์และการวินิจฉัยต่าง ๆ มากขึ้น เช่น ศูนย์สุขภาพแบบครบวงจร, คลินิกหลอดเลือด และศูนย์รังสีรักษาซึ่งมีการรักษามะเร็งที่ล้ำหน้าที่สุด นั่นก็คือ เครื่องเร่งอนุภาค (LINAC) และการรักษาด้วยการฝังแร่กัมมันตรังสี ตลอดจนร้านอาหารใหม่ ๆ หลายแห่งภายในอาคารเช่นกัน

ครั้นเมื่อวันที่ 31 มกราคม ค.ศ. 2020 โรงพยาบาลดังกล่าวได้เปิดพื้นที่กักกันชั่วคราวสำหรับผู้ป่วยในช่วงการระบาดทั่วของโควิด-19 ในประเทศ

ส่วนห้องฉุกเฉินของโรงพยาบาลริมยูไนเต็ดเนชันส์แอวะนิวได้รับการปรับปรุงใหม่ตั้งแต่เดือนมิถุนายนถึงเดือนสิงหาคม ค.ศ. 2021

## อ้างอิง

## แหล่งข้อมูลอื่น

* 
* Metrobank Foundation
* 
* 
* 

หมวดหมู่:โรงพยาบาลที่ก่อตั้งในปี พ.ศ. 2499
หมวดหมู่:โรงพยาบาลในมะนิลา
หมวดหมู่:โรงพยาบาลเอกชนในประเทศฟิลิปปินส์
ระยะกราบพ้นน้ำ

ในการเดินเรือและการเล่นเรือ **ระยะกราบพ้นน้ำ** () คือระยะจากระดับแนวน้ำไปยังระดับดาดฟ้าบน วัดจากจุดที่ต่ำที่สุดของแนวโค้งเรือ (sheer) ซึ่งน้ำสามารถเข้าสู่เรือหรือเรือกำปั่นได้ สำหรับเรือพาณิชย์ เกณฑ์หลังจะวัดเทียบกับเส้นแนวบรรทุก (load line) ของเรือ โดยไม่คำนึงถึงการจัดเรียงดาดฟ้า ซึ่งเป็นความหมายที่บังคับใช้และมีการควบคุม

ในเรือยอชต์ เรือแข่งมักมีระยะกราบพ้นน้ำต่ำเพื่อเพิ่มความเร็ว (โดยลดน้ำหนักและแรงต้าน)  ในทางกลับกัน ระยะกราบพ้นน้ำที่สูงขึ้นจะทำให้มีพื้นที่ในห้องโดยสารมากขึ้น แต่จะเพิ่มน้ำหนักและแรงต้าน ซึ่งส่งผลต่อความเร็ว เรือที่มีระยะกราบพ้นน้ำสูง เช่น เรือเดินสมุทร ยังช่วยให้รับมือกับคลื่นได้ดีขึ้นและลดโอกาสถูกคลื่นเต็มลูกซัดเข้ามาด้วย เรือที่มีระยะกราบพ้นน้ำต่ำอาจเสี่ยงต่อน้ำเข้าได้ง่ายเมื่อเจอทะเลที่มีคลื่นแรง เรือบรรทุกสินค้าและเรือรบมีการออกแบบให้มีระยะกราบพ้นน้ำสูงเพื่อเพิ่มปริมาตรภายใน ซึ่งยังช่วยให้เป็นไปตามข้อกำหนดด้านเสถียรภาพความเสียหายขององค์การทางทะเลระหว่างประเทศ (IMO) เนื่องจากมีแรงลอยตัวสำรองเพิ่มขึ้น

## ดูเพิ่ม
*สำหรับศัพท์ที่ใช้ในการวัดน้ำแข็งทะเล ดูที่ ความหนาน้ำแข็งทะเล

## อ้างอิง
**เชิงอรรถ**

**บรรณานุกรม**
* 
* 

หมวดหมู่:คำศัพท์ทางทะเล
หมวดหมู่:การวัดขนาดเรือ
การวางกระดูกงู

**การวางกระดูกงู** ( หรือ ) คือการรับรองอย่างเป็นทางการว่าการสร้างเรือได้เริ่มต้นขึ้น มักมีพิธีเฉลิมฉลองซึ่งมีบุคคลสำคัญจากบริษัทผู้ต่อเรือและเจ้าของเรือเข้าร่วม

การวางกระดูกงูเป็นหนึ่งในสี่เหตุการณ์สำคัญที่ได้รับการเฉลิมฉลองเป็นพิเศษในชีวิตของเรือ เหตุการณ์อื่น ๆ ได้แก่ การปล่อยเรือ การขึ้นระวางประจำการ และการปลดระวางประจำการ

ก่อนหน้านี้ เหตุการณ์ที่รู้จักในชื่อการวางกระดูกงูคือการวางไม้ซุงกลางที่เป็นกระดูกสันหลังของเรือ เรียกว่ากระดูกงู  เมื่อเรือเหล็กเข้ามาแทนที่เรือไม้ ไม้ซุงกลางก็ถูกแทนที่ด้วยคานเหล็กกลาง

เรือสมัยใหม่ส่วนใหญ่ถูกสร้างขึ้นโดยการนำตัวเรือที่สร้างสำเร็จรูปมาประกอบต่อกันเป็นชุด ๆ แทนการสร้างโดยยึดกระดูกงูเพียงอันเดียว เหตุการณ์ที่ถือว่าเป็นการวางกระดูกงูคือการนำโมดูลที่เป็นชิ้นส่วนมาเชื่อมต่อกันเป็นครั้งแรก หรือการหย่อนโมดูลแรกเข้าประจำที่ในอู่ต่อเรือ ปัจจุบันมักเรียกเหตุการณ์นี้ว่า "การรับรองกระดูกงู" (keel authentication) และถือเป็นพิธีการเริ่มต้นชีวิตของเรือ แม้โมดูลบางส่วนอาจเริ่มสร้างมาเป็นเวลาหลายเดือนก่อนหน้าขั้นตอนการสร้างนี้แล้วก็ตาม

## ประเพณี
ประเพณีที่เกี่ยวข้องกับกระดูกงูตั้งแต่สมัยเรือไม้กล่าวกันว่านำมาซึ่งโชคดีแก่เรือในระหว่างการสร้างและแก่กัปตันและลูกเรือในช่วงชีวิตของเรือหลังจากนั้น รวมถึงการวางเหรียญที่ผลิตขึ้นใหม่เอี่ยมไว้ใต้กระดูกงูและสร้างเรือทับลงไป การให้ช่างฝึกหัดที่อายุน้อยที่สุดเป็นคนวางเหรียญ และเมื่อสร้างเรือเสร็จ ก็นำไม้โอ๊กที่รองกระดูกงูไปมอบให้เจ้าของเรือ ประเพณีวางเหรียญนี้มีที่มาจากธรรมเนียมการตั้งเสากระโดง (mast stepping) โดยวางเหรียญไว้ใต้เสากระโดงเรือ เชื่อกันว่าสืบทอดมาตั้งแต่สมัยกรีซโบราณหรือโรมโบราณ โดยมีจุดประสงค์เพื่อ "จ่ายเงินให้คนพายเรือ" เพื่อนำพาดวงวิญญาณของผู้เสียชีวิตข้ามแม่น้ำสติกซ์หากเรือจมลง

## ประเพณีของกองทัพเรือสหรัฐ
หลักชัยแรกในประวัติศาสตร์ของเรือคือพิธีการที่มักเรียบง่ายซึ่งเป็นเครื่องหมายของการวางกระดูกงู เจ้าหน้าที่อู่ต่อเรือจะออกบัตรเชิญเข้าร่วมพิธี และพวกเขาเป็นผู้ดำเนินพิธี ผู้สร้างเรืออาจเป็นผู้บังคับการอู่ทหารเรือหรือประธานบริษัทเอกชน ชื่อเรือที่คาดว่าจะใช้ โดยไม่มีคำว่า "USS" จะถูกระบุในบัตรเชิญ หากทราบชื่อแล้ว มิฉะนั้นจะระบุประเภทและหมายเลขเรือ เช่น DD 2217 สำหรับเรือดำน้ำ พวกมันไม่มีกระดูกงูให้วาง แต่จะมีการเชื่อมตัวอักษรย่อของผู้สนับสนุนเรือลงบนแผ่นเหล็กในระหว่างพิธี แผ่นเหล็กนั้นจะถูกนำไปติดตั้งในตำแหน่งที่สมเกียรติบนเรือดำน้ำเมื่อสร้างเสร็จ

## อ้างอิง

หมวดหมู่:การต่อเรือ
หมวดหมู่:คำศัพท์ทางทะเล
หมวดหมู่:พิธีกรรมที่เกี่ยวข้องกับการก่อสร้าง
การเลือกตั้งสมาชิกสภาผู้แทนราษฎรจังหวัดนครพนม เขต 1 แทนตำแหน่งที่ว่าง พ.ศ. 2537

**การเลือกตั้งสมาชิกสภาผู้แทนราษฎรจังหวัดนครพนม เขต 1 แทนตำแหน่งที่ว่าง พ.ศ. 2537** เป็นการเลือกตั้งสมาชิกสภาผู้แทนราษฎรจังหวัดนครพนม แทนที่ทนง ศิริปรีชาพงษ์ ที่ลาออกจากการเป็นสมาชิกสภาผู้แทนราษฎร โดยกำหนดให้มีการเลือกตั้งเมื่อวันที่ 7 สิงหาคม พ.ศ. 2537

## ที่มา
เนื่องจาก ทนง ศิริปรีชาพงษ์ สมาชิกสภาผู้แทนราษฎรจังหวัดนครพนม พรรคชาติไทย ลาออกจากการเป็น สส. เนื่องจากมีข้อกล่าวหาว่ามีส่วนพัวพันกับการค้ายาเสพติดเข้าประเทศสหรัฐอเมริกา ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 7 สิงหาคม พ.ศ. 2537

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 1 ประกอบด้วยอำเภอเมืองนครพนม (เฉพาะตำบลในเมือง ตำบลหนองแสง ตำบลอาจสามารถ ตำบลนาราชควาย ตำบลหนองญาติ ตำบลท่าค้อ และตำบลขามเฒ่า), อำเภอบ้านแพง, อำเภอท่าอุเทน, อำเภอศรีสงคราม, อำเภอนาหว้า, อำเภอโพนสวรรค์ และกิ่งอำเภอนาทม

## อ้างอิง

* รายงานการเลือกตั้งสมาชิกสภาผู้แทนราษฎร เขตเลือกตั้งที่ 1 จังหวัดนครพนม แทนตำแหน่งที่ว่าง วันที่ 7 สิงหาคม 2537

นครพนม พ.ศ. 2537
นครพนม
หมวดหมู่:การเลือกตั้งในจังหวัดนครพนม
การเลือกตั้งสมาชิกสภาผู้แทนราษฎรกรุงเทพมหานคร เขต 1 แทนตำแหน่งที่ว่าง พ.ศ. 2536

**การเลือกตั้งสมาชิกสภาผู้แทนราษฎรกรุงเทพมหานคร เขต 1 แทนตำแหน่งที่ว่าง พ.ศ. 2536** เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่อากร ฮุนตระกูล ที่ลาออกจากการเป็นสมาชิกสภาผู้แทนราษฎร โดยกำหนดให้มีการเลือกตั้งเมื่อวันที่ 11 กรกฎาคม พ.ศ. 2536

## ที่มา
เนื่องจาก อากร ฮุนตระกูล สมาชิกสภาผู้แทนราษฎรกรุงเทพมหานคร พรรคพลังธรรม ลาออกจากการเป็น สส. เนื่องจากถูก ตลาดหลักทรัพย์แห่งประเทศไทย กล่าวโทษในคดีปั่นหุ้น ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 11 กรกฎาคม พ.ศ. 2536

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 1 ประกอบด้วยเขตดุสิต, เขตบางซื่อ และเขตราชเทวี

## อ้างอิง

* รายงานการเลือกตั้งสมาชิกสภาผู้แทนราษฎร แทนตำแหน่งที่ว่างในเขตเลือกตั้งที่ 1 กรุงเทพมหานคร วันอาทิตย์ที่ 11 กรกฎาคม 2536

กรุงเทพมหานคร พ.ศ. 2536
กรุงเทพมหานคร
หมวดหมู่:การเลือกตั้งในกรุงเทพมหานคร
จอมทัพสหราชอาณาจักร

**จอมทัพ** () เป็นตำแหน่งของพระมหากษัตริย์สหราชอาณาจักร ในฐานะผู้บังคับบัญชาสูงสุดของกองทัพสหราชอาณาจักร อำนาจสูงสุดทางทหารเป็นของพระมหากษัตริย์ และครอบคลุมถึงการใช้อำนาจตามสิทธิเฉพาะพระองค์หลายประการ อย่างไรก็ตาม การบริหารกองทัพตามปกติได้ถูกมอบหมายให้แก่สภากลาโหม (defence council) ซึ่งเป็นองค์กรที่มีหน้าที่ในการควบคุมบังคับบัญชาแทนพระองค์

พระมหากษัตริย์ทรงไว้ซึ่งพระราชอำนาจในการบังคับบัญชากองทัพ ซึ่งเป็นจารีตประเพณีที่ยึดถือกันในสหราชอาณาจักรและรัฐผู้สืบทอดต่อจากนั้นตั้งแต่อดีตกาล อย่างไรก็ตาม ตามกฎหมายลายลักษณ์อักษร การบริหารและควบคุมกิจการของกองทัพในแต่ละวันจะกระทำในพระปรมาภิไธยของพระมหากษัตริย์ โดยสภากลาโหม ผ่านกระทรวงกลาโหมและคณะกรรมการของแต่ละเหล่าทัพ

เนื่องจากสภากลาโหมและคณะกรรมการของแต่ละเหล่าทัพล้วนเป็นส่วนหนึ่งของกระทรวงกลาโหม ซึ่งเป็นส่วนราชการฝ่ายบริหารของรัฐบาล ดังนั้นนายกรัฐมนตรีจึงเป็นผู้มีอำนาจตัดสินใจหลักเกี่ยวกับการใช้กำลังทหาร ส่วนรัฐมนตรีว่าการกระทรวงกลาโหมมีหน้าที่ช่วยเหลือนายกรัฐมนตรีในการจัดทำนโยบายด้านความมั่นคงและบริหารกิจการของกองทัพในแต่ละวัน

การมอบช่วงอำนาจในการบัญชาการดังกล่าวครอบคลุมถึงการระดมพล การรับสมัครนายทหารประทวน ตลอดจนการออกคำสั่งผ่านลำดับขั้นการบังคับบัญชาของทั้งสามเหล่าทัพ ทั้งนี้ การมอบอำนาจการบังคับบัญชาในแต่ละวันดังกล่าว ไม่กระทบต่อ พระราชอำนาจของพระมหากษัตริย์ในเรื่องที่เกี่ยวข้องกับกองทัพแต่อย่างใด

## คำสัตย์ปฏิญาณ
ก่อนเข้าปฏับัติหน้าที่ กำลังพลทุกนายของกองทัพบริติช (ยกเว้นนายทหารเรือของราชนาวี) ต้องถวายสัตย์ปฏิญาณความจงรักภักดีต่อพระมหากษัตริย์ ไม่ใช่ต่อรัฐบาลหรือรัฐสภา ซึ่งสะท้อนให้เห็นว่าพระองค์ทรงเป็นรากฐานของความชอบธรรมของกองทัพ


 *"ข้าพเจ้า...(กล่าวชื่อตน) ขอถวายสัตย์ปฏิญาณต่อพระเจ้าผู้ทรงฤทธานุภาพ ว่าข้าพเจ้าจะซื่อสัตย์และจงรักภักดีต่อสมเด็จพระเจ้าชาลส์ที่ 3 พระรัชทายาท และผู้สืบสันตติวงศ์ ข้าพเจ้าจะถวายการปกป้องใต้ฝ่าพระบาท พระรัชทายาท และผู้สืบสันตติวงศ์ ต่อพระวรกาย พระราชบัลลังก์ และพระเกียรติยศจากอริศัตรูทั้งปวง ข้าพเจ้าจะเชื่อฟังบัญชาของใต้ฝ่าพระบาท พระรัชทายาท และผู้สืบสันตติวงศ์ ตลอดจนนายพลและนายทหารที่แต่งตั้งไว้เหนือข้าพเจ้า"*


ตามประเพณีเก่าแก่ของราชนาวี ถือว่านายทหารเรือชั้นสัญญาบัตร เป็นผู้ที่ได้รับความไว้วางพระราชหฤทัยแต่งตั้งให้ทำหน้าที่ในพระปรมาภิไธย จึงไม่จำเป็นต้องถวายสัตย์ปฏิญาณ แต่นายทหารเรือชั้นประทวนยังคงต้องถวายสัตย์ปฏิญาณ

## อ้างอิง

หมวดหมู่:กองทัพสหราชอาณาจักร
หมวดหมู่:พระมหากษัตริย์สหราชอาณาจักร
*
เมซีเย 83

**เมซีเย 83** (หรือรู้จักกันในชื่ออื่นคือ **ดาราจักรกงล้อน่านฟ้าใต้** หรือ **NGC 5236**) เป็นดาราจักรชนิดก้นหอยมีคาน ในกลุ่มดาวงูไฮดราและกลุ่มดาวคนครึ่งม้า อยู่ห่างจากโลกออกไปประมาณ 15 ล้านปีแสง โดยนีกอลา หลุยส์ เดอ ลากาย เป็นผู้ค้นพบดาราจักรนี้เมื่อวันที่ 17 กุมภาพันธ์ ค.ศ. 1752 ที่แหลมกู๊ดโฮป ต่อมาชาร์ล เมซีเย ได้เพิ่มวัตถุนี้ลงในวัตถุท้องฟ้าของเมซีเยเมื่อปี ค.ศ. 1781

เมซีเย 83 เป็นหนึ่งในดาราจักรชนิดก้นหอยมีคานที่อยู่ใกล้และสว่างที่สุดบนท้องฟ้า สามารถมองเห็นได้ด้วยกล้องสองตา มีเส้นผ่านศูนย์กลางไอโซโฟทัลประมาณ 36.24 กิโลพาร์เซก (118,000 ปีแสง)

## อ้างอิง

## แหล่งข้อมูลอื่น

* 
* ESO Photo Release eso0136, An Infrared Portrait of the Barred Spiral Galaxy Messier 83
* M83, SEDS Messier pages
* Spiral Galaxy Messier 83 at the astro-photography site of Takayuki Yoshida
* M83 The Southern Pinwheel
* X-rays Discovered From Young Supernova Remnant  (SN 1957D)
* 
* Messier 83 (Southern Pinwheel Galaxy) at Constellation Guide

หมวดหมู่:วัตถุท้องฟ้าของเมซีเย
หมวดหมู่:กลุ่มดาวงูไฮดรา
หมวดหมู่:ดาราจักรชนิดก้นหอยมีคาน
หมวดหมู่:วัตถุท้องฟ้าของพีจีซี
หมวดหมู่:วัตถุท้องฟ้าของเอ็นจีซี
ชาร์ลส์ เอ. คอฟฟิน

**ชาร์ลส์ อัลเบิร์ต คอฟฟิน** (31 ธันวาคม ค.ศ. 1844 – 14 กรกฎาคม ค.ศ. 1926) เป็นนักธุรกิจชาวอเมริกัน หนึ่งในผู้ร่วมก่อตั้งและประธานคนแรกของบริษัทเจเนอรัล อิเล็กทริก

## ชีวิตช่วงต้น
ชาร์ลส์ อัลเบิร์ต คอฟฟิน เกิดที่เมืองแฟร์ฟีลด์ รัฐเมน เป็นบุตรของ อัลเบิร์ต คอฟฟิน (1817–1877) และภรรยา แอนสทรัส ฮอบบี้ (นามสกุลเดิม วาร์นีย์) (1808–?)

ต่อมาเมื่อวันที่ 23 กันยายน ค.ศ. 1872 เขาได้สมรสกับ แคโรไลน์ หลุยส์ “แคร์รี” รัสเซลล์ (*1845–1928*) ชาวเมืองโฮลบรูค รัฐแมสซาชูเซตส์ และมีบุตรร่วมกันสามคน ได้แก่

* เอ็ดเวิร์ด รัสเซลล์ (*1873–1907*)

* เจน เมย์ “เจนนี เมย์” (*1875–1936*)

* อลิซ สตอร์ส (*1879–1963*)

## เส้นทางอาชีพ
เมื่ออายุ 18 ปี เขาย้ายไปที่เมือง ลินน์ รัฐแมสซาชูเซตส์ เพื่อเข้าทำงานกับลุงของเขา ชาร์ลส์ อี. คอฟฟิน ในธุรกิจโรงงานรองเท้า ซึ่งเขาทำงานในธุรกิจนี้ต่อเนื่องนานถึง 20 ปี ในเวลาต่อมาเขาได้ก่อตั้งโรงงานรองเท้าเป็นของตัวเองในชื่อ คอฟฟิน แอนด์ คลัฟ ที่เมืองลินน์

ในปี 1883 เขาได้รับการติดต่อจากนักธุรกิจอีกคนในลินน์คือ ไซลาส เอ. บาร์ตัน เพื่อให้ช่วยย้ายบริษัทไฟฟ้าที่กำลังประสบปัญหาทางการเงินจากเมือง นิวบริแทน รัฐคอนเนตทิคัต มาตั้งในลินน์ พร้อมทั้งให้เขาช่วยจัดหาเงินทุนและเป็นผู้นำบริษัท

ด้วยผลงานด้านวิศวกรรมของ อีไลฮู ทอมสัน และ เอดวิน เจ. ฮูสตัน เขาสามารถสร้างบริษัทนี้ขึ้นใหม่ โดยเปลี่ยนชื่อเป็นบริษัททอมสัน-ฮูสตัน อิเล็กทริก และขยายจนกลายเป็นคู่แข่งสำคัญของกลุ่มบริษัทของโธมัส เอดิสัน 

ภายใต้การนำของคอฟฟิน บริษัททอมสัน-ฮูสตัน อิเล็กทริก ได้สร้างโรงไฟฟ้าในหลายพื้นที่ทางตอนใต้ของสหรัฐฯ รวมถึงสองโรงในเมืองแอตแลนตา รัฐจอร์เจีย เพื่อให้พลังงานสำหรับระบบไฟส่องสว่าง และในปี 1889 ได้ให้พลังงานแก่ รถรางไฟฟ้าของ โจเอล เฮิร์ต

เมื่อเกิดการควบรวมกิจการระหว่างบริษัททอมสัน-ฮูสตัน อิเล็กทริก และกลุ่มบริษัทของเอดิสันจนกลายเป็นบริษัทเจเนอรัล อิเล็กทริก (จีอี) คอฟฟินก็กลายเป็นประธานเจ้าหน้าที่บริหาร (ซีอีโอ) คนแรกของบริษัทใหม่นี้ ในวิกฤตเศรษฐกิจ Panic of 1893 คอฟฟินสามารถเจรจากับธนาคารในนิวยอร์กให้ปล่อยเงินทุนล่วงหน้า โดยใช้หุ้นสาธารณูปโภคของจีอีเป็นหลักประกัน

ปลายทศวรรษ 1890 คอฟฟินได้เจรจาจัดตั้งระบบผูกขาดคู่ (duopoly) ด้านสิทธิบัตรไฟฟ้าที่สำคัญร่วมกับเวสติงเฮาส์ อิเล็กทริก และในปี 1901 เขาก่อตั้งห้องปฏิบัติการวิจัยของบริษัทตามแนวคิดของ ชาร์ลส์ โพรทีอุส สไตน์เมตซ์ ซึ่งถือเป็นห้องปฏิบัติการวิจัยเชิงอุตสาหกรรมแห่งแรกของสหรัฐอเมริกา

เขายังสนับสนุนทีมวิศวกรของจีอี ในการประยุกต์ใช้และพัฒนากังหันไอน้ำเคอร์ติส ซึ่งมีส่วนสำคัญในการปฏิวัติการผลิตไฟฟ้า

คอฟฟินลาออกจากคณะกรรมการในปี 1922 แต่ยังคงถือครองหุ้นจีอีในปริมาณมาก เมื่อเขาถึงแก่กรรมในปี 1926 เขาเป็นหนึ่งในบุคคลที่ร่ำรวยที่สุดในโลก 

## อ้างอิง


## แหล่งข้อมูลอื่น

หมวดหมู่:นักธุรกิจชาวอเมริกัน
Myosotis scorpioides

***Myosotis scorpioides*** (ชื่อพ้อง: *Myosotis palustris*) หรือที่รู้จักกันว่า **ฟอร์เก็ตมีน็อตแท้** หรือ **ฟอร์เก็ตมีน็อตน้ำ** เป็นสายพันธุ์หนึ่งในสกุลฟอร์เก็ตมีน็อตที่อยู่ในวงศ์หญ้างวงช้าง

## การกระจายพันธุ์และถิ่นอาศัย
พืชล้มลุกมีอายุหลายปีชนิดนี้มีถิ่นกำเนิดในยุโรปและเอเชีย แต่มีการกระจายพันธุ์อย่างกว้างขวางในพื้นที่อื่น รวมถึงพื้นที่ส่วนใหญ่ของอเมริกาเหนือในฐานะชนิดพันธุ์ต่างถิ่น และในบางครั้งถือเป็นวัชพืชที่เป็นอันตราย พืชชนิดนี้พบได้ทั่วไปและแพร่หลายในบริเตน อย่างไรก็ตามพบได้น้อยมากในเจอร์ซีย์

พืชชนิดนี้มักพบในพื้นที่ชื้นหรือเปียก เช่น หนองน้ำ บึง ลำธาร คูน้ำ บึงน้ำจืด และแม่น้ำ แม้ว่าจะชอบพื้นที่เปียกชื้น แต่พืชชนิดนี้ก็สามารถเจริญเติบโตใต้น้ำได้ และมักจะรวมตัวกันเป็นแผ่นพืชลอยน้ำ

## ลักษณะ
เป็นพืชที่มีลำต้นตั้งตรงหรือเอนขึ้น สูงได้ถึงประมาณ  โดยมีดอกขนาดเล็ก (8–12 มม.) สีชมพูเมื่อยังเป็นดอกตูม และจะเปลี่ยนเป็นสีน้ำเงินเมื่อบานเต็มที่ ตรงกลางดอกเป็นสีเหลือง และมีแถบนำทางน้ำหวานสีขาว (white honey guides) จุดเด่นของพืชชนิดนี้คือมีเกสรเพศเมีย (สไตล์) ที่ยาว ใบเป็นรูปรียาวถึงรูปแถบ มีขนทั้งสองด้าน ออกดอกตั้งแต่ช่วงกลางฤดูใบไม้ผลิจนถึงน้ำค้างแรกของฤดูหนาวในภูมิอากาศอบอุ่นถึงเย็น

*Myosotis scorpioides* ยังมีชื่อเรียกว่า **หญ้าพญาแมงป่องน้ำ** (water scorpion grass) เนื่องจากช่อดอกของมันมีลักษณะขดโค้งเป็นเกลียวแบบ scorpioid cyme คล้ายหางแมงป่อง

## แกลเลอรี่

File:Myosotis scorpioides PID1155-3.jpg|ทั้งต้น
File:Myosotis scorpioides LC0184.jpg|ดอก
File:Myosotis scorpioides blatt.jpeg|ใบ
File:Illustration Myosotis scorpioides0.jpg|ภาพจานที่ 487 จากหนังสือ Flora von Deutschland, Österreich und der Schweiz (1885) ของ Thomé


## อ้างอิง

## แหล่งข้อมูลอื่น
* 
* 
* 

scorpioides
หมวดหมู่:พืชที่อธิบายในปี ค.ศ. 1753
หมวดหมู่:กลุ่มพืชที่ได้รับการตั้งชื่อโดยคาร์ล ลินเนียส
หนึ่งในร้อย (ละครโทรทัศน์ พ.ศ. 2525)

**หนึ่งในร้อย** เป็นละครโทรทัศน์ไทยแนวย้อนยุค จินตนิยมปี พ.ศ. 2525 ที่สร้างจากนวนิยายชื่อเดียวกันของดอกไม้สด กำกับโดยกัณฑรีย์ นาคประภา นำแสดงโดยภิญโญ ทองเจือ, ศิวพร บุณยเกียรติ, ปาริฉัตร สัชฌุกรและสมมาตร ไพรหิรัญ ออกอากาศทางช่อง 5 ทุกวันจันทร์ถึงศุกร์ เวลา 22.15 น. มีจำนวนทั้งสิ้น 35 ตอน

## นักแสดง
* ภิญโญ ทองเจือ รับบท พระยาอรรถคดีวิชัย
* ศิวพร บุณยเกียรติ รับบท อนงค์
* ปาริฉัตร สัชฌุกร รับบท จันทร
* สมมาตร ไพรหิรัญ รับบท ร้อยตรีชัด
* มนัส บุณยเกียรติ รับบท คุณนายชื่น
* สีดา พัวพิมล รับบท ช้อย
* สุมาลี ชาญภูมิดล รับบท ช่วง
* ผดุงศรี โศภิตา รับบท ชิด
* วุฒิ คงคาเขตร รับบท ศักดิ์
* อมร ศาตะเมฆ รับบท สมพงษ์
* ศักดิ์ รอดริน รับบท แสวง
* พีระวัตร เพชรกล้า รับบท จำลอง
* ทรงวิทย์ จิระโสภิณ รับบท ประสิทธิ์

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ช่อง 5
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์ไทยในคริสต์ทศวรรษ 1980
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ไทยในปี พ.ศ. 2525
หมวดหมู่:วรรณกรรมที่สร้างเป็นละครโทรทัศน์
บัดรุดดีน อัลฮูษี

**บัดรุดดีน อัลฮูษี** (; 3 พฤศจิกายน ค.ศ. 1926 – 25 พฤศจิกายน ค.ศ. 2010) เป็นครูสอนศาสนาอิสลามนิกายชีอะฮ์ซัยดียะฮ์และนักการเมืองชาวเยเมน เขาเป็นหนึ่งในผู้ก่อตั้งพรรคแห่งความจริงในเยเมน และผู้นำทางจิตวิญญาณของขบวนการฮูษี

## ชีวประวัติ
เขาเกิดที่เฎาะห์ยาน เขตผู้ว่าการเศาะอ์ดะฮ์ โดยศึกษาในด้านซัยดียะฮ์จาก Majd al-Din al-Muayyadi นักวิชาการชาวซาอุดีอาระเบียที่มีชื่อเสียงผู้ได้รับแต่งตั้งให้เป็นแกรนด์มุฟตีแห่งฮิญาซโดยสมเด็จพระราชาธิบดีฟัยศ็อล เขาเป็นหนึ่งในผู้ก่อตั้งพรรคแห่งความจริงในเยเมน และผู้นำทางจิตวิญญาณของขบวนการฮูษี ก่อนการเสียชีวิตของฮุซัยน์ บุตรชาย ใน ค.ศ. 2004 เขาขึ้นเป็นหัวหน้าขบวนการฮูษีชั่วครู่

ใน ค.ศ. 2010 เขาเสียชีวิตตอนอายุ 84 ปีอันเป็นผลจากภาวะแทรกซ้อนที่เกี่ยวข้องกับโรคหอบหืด

## ชีวิตส่วนตัว
บัดรุดดีน อัลฮูษีมีบุตรชายเท่าที่รู้จักประมาณ 7 คน ได้แก่ ฮุซัยน์, อับดุลมะลิก, ยะห์ยา, มุฮัมมัด, อิบรอฮีม, อับดุลคอลิก และอับดุลกะรีม

## อ้างอิง
มอญดูดาว

**มอญดูดาว** เป็นทำนองเพลงมอญโบราณ ไม่ทราบชื่อผู้แต่ง มีการนำไปดัดแปลงแต่งเนื้อร้องกันหลากหลาย ทั้งไทยเดิม ลูกทุ่ง ลูกกรุง โดยเพลงมอญดูดาว 2 ชั้น เป็นเพลงเก่าสุด ใช้ประกอบการแสดงโขน ละคร เป็นเพลงประกอบการรำพลายชุมพลจากเรื่องขุนช้างขุนแผน โดยมีเนื้อร้องว่า

พ.ศ. 2472 พระบาทสมเด็จพระปกเกล้าเจ้าอยู่หัว ทรงนำทำนองเพลงมอญดูดาว 2 ชั้นมาขยายทั้งจังหวะและขยายทำนองจาก 2 ชั้น เป็น 3 ชั้น และตัดลงเป็นชั้นเดียว ให้ชื่อเพลงว่า **ราตรีประดับดาว (เถา)**

พ.ศ. 2478 ขุนวิจิตรมาตรา (สง่า กาญจนาคพันธุ์) นำทำนองเพลงมอญดูดาว 2 ชั้นมาแต่งเนื้อร้องเป็นเพลงประจำมหาวิทยาลัยธรรมศาสตร์เพลงแรกคือ **มอญดูดาว** เป็นเพลงประจำมหาวิทยาลัยเพลงแรกของไทย ถูกใช้เป็นเพลงประจำมหาวิทยาลัยเรื่อยมาจนกระทั่งถึงปี พ.ศ. 2504 มีเนื้อร้องว่า 

## อ้างอิง

หมวดหมู่:เพลงไทยเดิม
หมวดหมู่:เพลงลูกกรุง
หมวดหมู่:เพลงลูกทุ่ง
หมวดหมู่:เพลงพระราชนิพนธ์
อามิ มาเอชิมะ

**อามิ มาเอชิมะ** (, เกิด 22 พฤศจิกายน ค.ศ. 1997) เป็นนักพากย์และนักแสดงหญิงชาวญี่ปุ่น อดีตสมาชิกวงไอดอล SUPER☆GiRLS (ค.ศ. 2010–2017) เกิดที่จังหวัดไซตามะ มีชื่อเล่นว่า **อามิตะ** (あみた) สังกัดค่ายวอยซ์คิต

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2540
หมวดหมู่:บุคคลจากจังหวัดไซตามะ
หมวดหมู่:นักพากย์หญิงชาวญี่ปุ่น